**N Á V R H**

**Dodatok č. 1**

**Všeobecne záväzné nariadenie**

**o pravidlách času predaja v obchode a času**

**prevádzky služieb na území obce Závod**

**§ 4**

**Osobitná prevádzková doba**

(1) Obec Závod môže na základe odôvodnenej písomnej žiadosti podnikateľa udeliť písomný súhlas s osobitnou prevádzkovou dobou prevádzkarne nad rámec všeobecnej prevádzkovej doby uvedenej v § 3 tohto nariadenia. Podmienkou osobitnej prevádzkovej doby prevádzkarne je písomný súhlas vlastníkov susediacich nehnuteľností určených na bývanie bývajúcich do vzdialenosti 100 metrov od prevádzkarne.

(2) Obec Závod zruší písomný súhlas s osobitnou prevádzkovou dobou prevádzkarne, ak v dôsledku prevádzky prevádzkarne trikrát počas 90 dní dôjde:

a) k rušeniu nočného kľudu,

b) k porušovaniu verejného poriadku,

c) k poškodzovaniu životného prostredia.

d) vlastníci susediacich nehnuteľností odvolajú svoj súhlas

(3) Obec Závod môže opätovne udeliť písomný súhlas s osobitnou prevádzkovou dobou po odstránení príčin zrušenia osobitnej prevádzkovej doby až po 6 mesiacoch.

(4) Prevádzkovanie prevádzky z dôvodu konania neverejnej – uzavretej akcie nad rámec všeobecnej prevádzkovej doby sa písomne oznamuje obci Závod.

(5) Prevádzkovateľ doručí písomné oznámenie o organizovaní neverejnej - uzavretej akcie obci Závod prostredníctvom podateľne Obecného úradu v Závode minimálne tri dni pred jej konaním. Podmienkou konania neverejnej – uzavretej akcie prevádzkarne je písomný súhlas vlastníkov susediacich nehnuteľností určených na bývanie bývajúcich do vzdialenosti 100 metrov od prevádzkarne.

Písomné oznámenie o konaní neverejnej – uzavretej akcie obsahuje najmä tieto formálne náležitosti:

a) názov prevádzkarne,

b) adresa prevádzkarne,

c) obchodné meno prevádzkovateľa prevádzkarne,

d) meno, priezvisko a bydlisko zodpovedného zamestnanca prevádzkovateľa prevádzkarne, kontaktné telefónne číslo,

e) dôvod konania neverejnej – uzavretej akcie,

f) dátum konania neverejnej – uzavretej akcie a jej predpokladaný čas ukončenia,

g) predpokladaný počet účastníkov neverejnej – uzavretej akcie,

h) dátum a miesto spracovania oznámenia,

i) pečiatka a podpis prevádzkovateľa alebo zodpovedného zástupcu prevádzkovateľa v prevádzkarni.

j) písomný súhlas vlastníkov susediacich nehnuteľností určených na bývanie bývajúcich do vzdialenosti 100 metrov od prevádzkarne.

(6) Na podávanie písomnej žiadosti podnikateľa o udelenie písomného súhlasu s osobitnou prevádzkovou dobou prevádzkarne nad rámec všeobecnej prevádzkovej doby sa vzťahujú formálne náležitosti písomného oznámenia o konaní neverejnej – uzavretej akcie primerane.

(7) Obec Závod bez zbytočného odkladu písomne potvrdí prevádzkovateľovi prijatie oznámenia o jednorazovej osobitnej prevádzkovej dobe z dôvodu konania neverejnej – uzavretej akcie.

(8) V prípade prevádzkovania prevádzky po 22:00 hod. v súlade s týmto nariadením prevádzkovateľ sám alebo prostredníctvom zodpovedného zamestnanca zabezpečuje, aby v dôsledku prevádzkovania prevádzky nedochádzalo k rušeniu nočného kľudu, verejného poriadku alebo k poškodzovaniu životného prostredia najmä tým, že hluk zo zariadení a hudobnej produkcie prekročí najvyššie prípustné hodnoty pre vonkajšie priestory stanovené osobitným predpisom.5)

(9) Prevádzkovateľ sprístupní v prevádzke písomné potvrdenie o prijatí oznámenia o jednorazovej osobitnej prevádzkovej dobe v prevádzkarni z dôvodu konania neverejnej – uzavretej akcie k nahliadnutiu kontrolným orgánom.

Ing. Peter Vrablec

starosta obce

Návrh zverejnený dňa: 30.08.2016